“Школьны тэатр” садзейнічае папулярызацыі сцэнічнага мастацтва, а таксама беларускай літаратуры сярод дзяцей і падлеткаў, культывацыі культурных, духоўных каштоўнасцей. Коласаўцаў падтрымліваюць у гэтай карыснай справе аддзел адукацыі, спорту і турызму разам з аддзелам ідэалагічнай работы, культуры і па справах моладзі Віцебскага гарвыканкама. Спрыяюць таксама Віцебскае абласное аддзяленне Беларускага саюза тэатральных дзеячаў, раённыя камітэты прафсаюзаў работнікаў адукацыі і навукі.